വിഴിഞ്ഞം വിളക്കുമാടം

തിരുവനന്തപുരം ജില്ലയിൽ കോവളം കടൽത്തീരത്തിനടുത്തുള്ള ഒരു വിളക്കുമാടമാണ് വിഴിഞ്ഞം വിളക്കുമാടം. 1972 ജൂൺ 30-നാണ് ഇത് പ്രവർത്തനമാരംഭിച്ചത്. നിലവിലുള്ള വിളക്കുമാടം സ്ഥാപിക്കുന്നതിനു മുൻപ് ഇവിടെ ദിശാസൂചകമായി ദീപങ്ങളൊന്നും പ്രവർത്തിച്ചിരുന്നില്ല. പകൽസമയം ദിശയറിയാൻ സഹായിക്കുന്ന ഒരു കൊടിമരം ഇവിടെ പതിനെട്ടാം നൂറ്റാണ്ടിൽ ഉണ്ടായിരുന്നിരിക്കാം. പത്തൊൻപതാം നൂറ്റാണ്ടിനുശേഷം ഈ തുറമുഖം ഉപേക്ഷിക്കപ്പെട്ട നിലയിലായിരുന്നു. 1925-ൽ ഒരു ദീപം അടുത്തുള്ള കൊളച്ചലിൽ സ്ഥാപിക്കുകയുണ്ടായി.  ഇതെത്തുടർന്ന് 1960-ൽ വിഴിഞ്ഞത്തും പകൽ സമയത്ത് ദിശാസൂചകമായ ഒരു ബീക്കൺ സ്ഥാപിക്കപ്പെട്ടു.

സാങ്കേതിക വിശദാംശങ്ങൾ 
സിലിണ്ടർ ആകൃതിയിലുള്ള 36 മീറ്റർ ഉയരമുള്ള സ്തംഭമാണ് വിളക്കുമാടത്തിനുള്ളത്. ചുവപ്പും വെളുപ്പും വലയങ്ങളായാണ് ചായം പൂശിയിട്ടു‌ള്ളത്. മെറ്റൽ ഹാലൈഡ് ദീപവും ഡയറക്റ്റ് ഡ്രൈവ് മെക്കാനിസവുമാണ് വിളക്കുമാടത്തിലുള്ളത്.Lighthouses in Kerala 2003 ഏപ്രിൽ 30-ന് പ്രകാശസ്രോതസ്സിൽ മാറ്റം വരുത്തിയിരുന്നു.

അവലംബം



വർഗ്ഗം:കേരളത്തിലെ വിളക്കുമാടങ്ങൾ